
ŠILUTĖS RAJONO SAVIVALDYBĖS
TARYBA
SPRENDIMAS
DĖL APMOKĖJIMO UŽ VALSTYBINIŲ BRANDOS EGZAMINŲ DALIŲ ORGANIZAVIMĄ IR VYKDYMĄ BEI VADOVAVIMĄ BRANDOS DARBO RENGIMUI TVARKOS APRAŠO PATVIRTINIMO


2026 m.                    d. Nr. T1-
Šilutė


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo įstatymo 38 straipsnio 4 dalimi ir atsižvelgdama į Lietuvos Respublikos švietimo, mokslo ir sporto ministro 2014 m. spalio 2 d. įsakymo Nr. V-872 „Dėl rekomendacinių įkainių už pagrindinės ir pakartotinės sesijų valstybinių brandos egzaminų vykdymą patvirtinimo“ 2.1 papunktį, Šilutės rajono savivaldybės taryba  n u s p r e n d ž i a:
1. Patvirtinti Apmokėjimo už valstybinių brandos egzaminų dalių organizavimą ir vykdymą bei vadovavimą brandos darbo rengimui tvarkos aprašą (pridedama).
2. Pripažinti netekusiu galios Šilutės rajono savivaldybės tarybos 2024 m. liepos 25 d. sprendimą Nr. T1-482 „Dėl Apmokėjimo už brandos egzaminų vykdymą, kandidatų darbų vertinimą, apeliacijų nagrinėjimą ir tarpinių patikrinimų vykdymą, tvarkos aprašo tvirtinimo“.
3. Paskelbti šį sprendimą Teisės aktų registro informacinėje sistemoje ir Šilutės rajono savivaldybės interneto svetainėje www.silute.lt.

